KERAJAAN NEGERI PULAU PINANG GARIS PANDUAN PERANCANGAN PENGINAPAN PEKERJA SEMENTARA (TEMPORARY LABOUR QUARTERS - TLQ) DI KAWASAN PIHAK BERKUASA TEMPATAN NEGERI PULAU PINANG Berkuat kuasa 1 Januari 2024 Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 1
ISI KANDUNGAN BIL. PERKARA 1.0 Tujuan 2.0 Pengenalan 3.0 Peruntukan Perundangan dan Punca Kuasa 4.0 Definisi dan Takrifan 5.0 Konsep Pembangunan Penginapan Pekerja Sementara 6.0 Jenis-jenis Bangunan Yang Dibenarkan Bagi Tujuan Penginapan Pekerja Sementara 6.1 Bangunan Kediaman Strata 6.2 Bangunan Kediaman Bertanah 6.3 Bangunan Perniagaan 6.4 Bangunan Perindustrian 7.0 Caj Kadar Bayaran Fi Pemprosesan Penginapan Pekerja Sementara 8.0 Aspek Reka Bentuk 9.0 Aspek Kemudahan Awam dan Fasiliti 10.0 Aspek Keselamatan 11.0 Aspek Kebersihan 12.0 Aspek Sosial 13.0 Pelanggaran Syarat Pengoperasian Penginapan Pekerja Sementara 14.0 Carta Alir Permohonan Pengoperasian Penginapan Pekerja Sementara Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang MUKA SURAT 3 3 4 5-7 8 8 8-11 11-14 14-17 17-19 20 20-21 21-22 22-24 24-25 25 26 27-30 2
1.0 TUJUAN Garis panduan ini hendaklah diguna pakai sebagai rujukan oleh Pihak Berkuasa Negeri (PBN), Pihak Berkuasa Tempatan (PBT) dan pihak syarikat / majikan dalam merancang pembangunan, pengawalan, pengurusan, pelaksanaan dan penguatkuasaan bagi pengoperasian asrama pekerja untuk tempoh sementara di Negeri Pulau Pinang. Keperluan pengoperasian asrama pekerja untuk tempoh sementara adalah keperluan semasa dalam mengimbangi sektor perindustrian yang kian pesat di Negeri Pulau Pinang. Tujuan utama pelaksanaan garis panduan ini adalah bagi mengelakkan sebarang isu penempatan pekerja yang tidak terancang dan seterusnya akan mengakibatkan penduduk setempat berasa tidak selamat dan terancam. 2.0 PENGENALAN 2.1 Garis panduan ini dinamakan "Garis Panduan Perancangan Penginapan Pekerja Sementara (Temporary Labour Quarters - TLQ) Di Kawasan Pihak Berkuasa Tempatan Negeri Pulau Pinang" yang memberi panduan berkaitan perancangan pengoperasian penginapan pekerja mengikut bangunan yang tertentu seperti bangunan kediaman strata, bangunan kediaman bertanah, bangunan perindustrian dan bangunan perniagaan. 2.2 Garis panduan ini juga merupakan satu dasar yang diguna pakai oleh PBN, PBT dan pihak syarikat / pemaju bagi menempatkan pekerja- pekerja secara sementara sebelum dipindahkan ke penginapan pekerja berpusat (CLQ). 2.3 Garis panduan ini diwujudkan oleh Kerajaan Negeri dengan kerjasama Bahagian Kerajaan Tempatan, Pejabat Setiausaha Kerajaan Negeri Pulau Pinang (PSUKPP), PBT Negeri Pulau Pinang, Pejabat Penasihat Undang-undang Negeri Pulau Pinang, Jabatan Perancang Bandar dan Desa Negeri Pulau Pinang (PLANMalaysia@Pulau Pinang), Jabatan Tenaga Kerja (JTK) Semenanjung Malaysia Pulau Pinang dan Lembaga Perumahan Negeri Pulau Pinang (LPNPP). Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 3
3.0 PERUNTUKAN PERUNDANGAN DAN PUNCA KUASA 3.1 Garis panduan ini digubal berpandukan peruntukan perundangan dan dasar-dasar seperti berikut: i. Akta 172 [Akta Perancangan Bandar Dan Desa 1976]; ii. Akta 171 [Akta Kerajaan Tempatan 1976]; iii. Akta 757 [Akta Pengurusan Strata 2013]; iv. Akta 612 [Akta Pembangunan Sumber Manusia Berhad 2001]; v. Akta 446 [Akta Standard Minimum Perumahan, Penginapan Dan Kemudahan Pekerja 1990] dan Peraturan-Peraturan di bawahnya; vi. Undang-Undang Kecil Bangunan Seragam (UUKBS), 1984; vii. Guideline for Sitting and Zoning of Industry and Residential Areas - (Jabatan Alam Sekitar 2012); viii. Environmental Essentials for Siting of Industries in Malaysia (EESIM) Jabatan Alam Sekitar, 2017; ix. Garis Panduan Perancangan Pembinaan Penginapan Pekerja Di Negeri Pulau Pinang 2022; x. Garis Panduan Perancangan Penginapan Pekerja Di Kawasan Majlis Bandaraya Pulau Pinang 2021; xi. Garis Panduan Perancangan Tukarguna Bangunan Industri Bagi Tujuan Penginapan Pekerja Untuk Tempoh Sementara Di Kawasan Majlis Bandaraya Seberang Perai 2021; dan xii. Garis Panduan Bangunan Perniagaan Sedia Ada Bagi Tujuan Penginapan Pekerja Untuk Tempoh Sementara Di Kawasan Majlis Bandaraya Seberang Perai 2021; Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 4
4.0 DEFINISI DAN TAKRIFAN Bagi maksud garis panduan ini: 4.1 Blok bermaksud bangunan besar yang di dalamnya terdapat beberapa unit petak rumah, pejabat, asrama, kedai dan sebagainya dibina secara bertingkat-tingkat atau berderetan; 4.2 Bangunan Kediaman Bertanah bermaksud sesuatu pembangunan atau kediaman bukan strata (landed) yang meliputi rumah banglo, berkembar, teres dan sebagainya yang dibangunkan di atas satu (1) lot tanah utama dengan pecahan ke petak tanah (land parcel) kecil dengan pemilikan tanah secara hakmilik individu; 4.3 Bangunan Kediaman Strata bermaksud suatu pembangunan hartanah yang membahagikan bangunan atau tanah ke petak-petak individu, petak aksesori dan harta bersama yang ditadbir secara badan pentadbir persendirian oleh sistem perbadanan strata yang dikenali sebagai JMB, MC atau ejen pengurusan di skim hartanah berstrata yang mana ia terdiri daripada pemilik-pemilik unit dalam skim strata terlibat; 4.4 Bangunan Perindustrian bermaksud kawasan yang dirancang (dizon) dan dibangunkan untuk tujuan aktiviti industri dan dilengkapi dengan kemudahan bagi menyokong serta melengkapi pembangunan tersebut melalui penyediaan rancangan pemajuan; 4.5 Bangunan Perniagaan bermaksud sesuatu bangunan atau perkarangannya yang menempatkan aktiviti perdagangan atau apa-apa aktiviti penawaran, pertukaran, perkhidmatan dan penyimpanan barangan untuk tujuan perniagaan. 4.6 Dormitori merujuk pada keluasan lantai ruang tidur yang dibenarkan mengikut ukuran 3.0m bagi setiap pekerja di bawah Peraturan-Peraturan Standard Minimum Perumahan, Penginapan Dan Kemudahan Pekerja (Penginapan Dan Penginapan Berpusat) 2020 [P.U.(A) 250]; Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 5
4.7 En bloc bermaksud suatu entiti yang digabungkan secara bersama- sama melalui satu deretan atau lorong rumah-rumah yang berasingan dan tidak bercampur dengan penduduk setempat; 4.8 Joint Management Body (JMB) atau Badan Pengurusan Bersama bermaksud badan yang ditubuhkan di bawah Seksyen 17, Akta Pengurusan Strata 2013; 4.9 Majlis Bandaraya Pulau Pinang bermaksud Pihak Berkuasa Tempatan yang mentadbir dua (2) buah daerah di kawasan Pulau iaitu Daerah Timur Laut dan Daerah Barat Daya; 4.10 Majlis Bandaraya Seberang Perai bermaksud Pihak Berkuasa Tempatan yang mentadbir tiga (3) buah daerah di kawasan Seberang Perai iautu Daerah Seberang Perai Utara, Daerah Seberang Perai Tengah dan Daerah Seberang Perai Selatan; 4.11 Management Corporation (MC) atau Perbadanan Pengurusan ertinya perbadanan pengurusan yang wujud di bawah Akta Hakmilik Strata 1985. Ia juga termasuk SUB MC atau Perbadanan Pengurusan Subsidiari yang ditubuhkan di bawah akta yang sama; 4.12 Orang yang bertanggungjawab bagi penginapan merujuk kepada mana-mana orang yang dilantik oleh seseorang majikan atau penyedia perkhidmatan berpusat yang bertanggungjawab bagi pengurusan penginapan serta keselamatan, kesihatan pekerja dan kemudahan lain di dalam penginapan tersebut; 4.13 Pangsapuri merujuk pada unit kediaman / premis yang biasanya mempunyai 2 - 3 buah bilik berasingan, 2 buah bilik mandi, ruang tamu dan dapur; 4.14 Pekerja merujuk kepada mana-mana individu atau kumpulan orang yang termasuk dalam mana-mana kategori di dalam Jadual Pertama atau orang yang diperintah oleh YB Menteri Sumber Manusia di bawah Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 6
Subseksyen (3) atau Seksyen 2A [Akta Standard Minimum Perumahan dan Pekerja Asing (Akta 446), 1990]; 4.15 Penginapan bermaksud mana-mana bangunan atau struktur kekal atau sementara termasuk apa-apa rumah, pondok, bangsal atau kepungan berbumbung yang digunakan bagi maksud kediaman manusia; 4.16 Penginapan Pekerja Berpusat merujuk pada mana-mana bangunan yang digunakan bagi perumahan pekerja yang diambil kerja oleh seorang atau lebih majikan secara kekal; 4.17 Penginapan Pekerja Sementara merujuk pada mana-mana bangunan yang digunakan bagi penginapan pekerja yang diambil kerja oleh seorang majikan bagi tempoh tiga (3 tahun); 4.18 Pihak Berkuasa Tempatan Negeri Pulau Pinang bermaksud Majlis Bandaraya Pulau Pinang (MBPP) dan Majlis Bandaraya Seberang Perai (MBSP); 4.19 Sijil Perakuan Penginapan adalah bermaksud sijil yang dikeluarkan oleh Jawatankuasa Perakuan Penginapan Peringkat Negeri kepada pihak syarikat atau majikan dan hanya boleh diambil oleh pengarah syarikat / rakan kongsi / pemilik syarikat atau wakil syarikat yang dilantik sahaja; 4.20 Skim bermaksud suatu pembangunan hartanah secara keseluruhan yang membahagikan bangunan atau tanah ke petak-petak, petak aksesori dan harta bersama; dan 4.21 Syarikat / Majikan bermaksud mana-mana pihak yang mengikat suatu kontrak perkhidmatan untuk menggajikan individu lain sebagai pekerja termasuk sebagai ejen, pengurus atau wakil perniagaan bagi individu berdasarkan Akta 612 [Akta Pembangunan Sumber Manusia Berhad 2001]. Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 7
5.0 KONSEP PEMBANGUNAN PENGINAPAN PEKERJA SEMENTARA Konsep pembangunan penginapan pekerja untuk tempoh sementara yang dibenarkan oleh PBT Negeri Pulau Pinang hanya tertakluk pada dua (2) jenis sahaja iaitu: 5.1 Konsep hostel / asrama - 'Penginapan Dormitori' i. Unit dormitori disediakan dalam ruang yang luas dan kebiasaannya dalam bangunan bertingkat mengikut aras yang memuatkan pekerja bagi satu (1) unit dormitori (tertakluk pada Akta 446 dan keluasan unit dormitori; dan ii. Aktiviti memasak adalah tidak dibenarkan di dalam dormitori. Walau bagaimanapun, disediakan ruang khas untuk memasak secara berpusat serta disediakan juga ruang dewan makan dan kantin. 5.2 Konsep Pangsapuri / Bedsitter - 'Penginapan Bukan Dormitori' i. Unit kediaman / premis biasanya mempunyai 2 - 3 buah bilik berasingan, 2 buah bilik mandi, ruang tamu dan dapur. Bilangan pekerja menginap adalah tertakluk pada Akta 446; atau ii. Aktiviti memasak adalah dibenarkan di ruang dapur yang telah disediakan. 6.0 JENIS-JENIS BANGUNAN YANG DIBENARKAN BAGI TUJUAN PENGINAPAN PEKERJA SEMENTARA 6.1 BANGUNAN KEDIAMAN STRATA Bagi bangunan kediaman strata, pihak syarikat atau majikan adalah dibenarkan untuk membuat suatu permohonan bagi pengoperasian penginapan pekerja secara sementara di bangunan kediaman strata sedia ada kepada pihak PBT. 8 Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang
6.1.1 Tempoh Kelulusan Yang Ditetapkan i. Penginapan pekerja di bangunan kediaman berstrata sedia ada adalah bersifat sementara iaitu selama tiga (3) tahun berakhir pada 31 Disember 2027; ii. Pihak syarikat / majikan hanya dibenarkan mengemukakan permohonan kepada PBT mulai 1 Januari 2024 sehingga 31 Disember 2025. Sebarang permohonan selepas daripada tarikh tersebut, adalah tidak akan dilayan; dan iii. Setelah tamat tempoh tiga (3) tahun, bangunan kediaman strata tersebut perlu ditukarkan ke keadaan dan aktiviti asal dan pekerja yang menghuni bangunan tersebut perlu dipindahkan ke CLQ. 6.1.2 Jenis-Jenis Bangunan Kediaman Strata Yang Dibenarkan Bil. Jenis-Jenis Bangunan Syarat Pembangunan 1. Bangunan Kediaman Terbengkalai (Abandoned) Bangunan LC, LMC dan RMM kecuali Kediaman i. Hendaklah membangunkan keseluruhan blok atau skim; ii. Cadangan individu tidak dibenarkan; dan secara unit-unit (scattered) adalah iii. Hendaklah mendapat persetujuan secara bertulis daripada pihak pemaju. 2. Bangunan Tidak Terjual (Unsold Unit) kecuali Kediaman Bangunan LC, LMC dan RMM i. Hendaklah membangunkan keseluruhan blok atau skim; ii. Cadangan individu tidak dibenarkan; dan secara unit-unit (scattered) adalah iii. Hendaklah mendapat persetujuan secara bertulis daripada pihak pemaju. 9 Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang
6.1.3 Jenis-Jenis Bangunan Kediaman Strata Yang Tidak Dibenarkan Jenis-jenis bangunan kediaman strata yang tidak dibenarkan bagi pengoperasian penginapan pekerja secara sementara adalah: i. Projek Rumah Sewa Kerajaan Negeri di bawah Kerajaan Negeri; ii. Projek Perumahan Rakyat (PPR) di bawah Kerajaan Persekutuan; iii. PPR di bawah PBT; iv. Bangunan Kediaman Strata Kos Rendah (LC), Bangunan Kediaman Strata Kos Sederhana Rendah (LMC) & Bangunan Kediaman Rumah Mampu Milik (RMM). Walau bagaimanapun, PBT boleh memberikan kelulusan penginapan pekerja di bangunan-bangunan ini untuk tempoh sementara berdasarkan permohonan case by case basis dan tertakluk pada syarat-syarat pembangunan di bawah: (a) Hendaklah membangunkan keseluruhan blok atau skim; (b) Cadangan secara unit-unit individu (scattered) adalah tidak dibenarkan; (c) Hendaklah menerima Sijil Perakuan Siap dan Pematuhan (CCC) sekurang-kurangnya 10 tahun; (d) Hendaklah mendapat persetujuan bertulis daripada pihak JMB / MC melalui ketetapan khas yang disokong tidak kurang daripada ¾ undi sah yang dihitung dalam Mesyuarat Agung Tahunan (AGM) atau Mesyuarat Agung Luar Biasa (EGM) atau mana-mana mesyuarat khas di bawah subseksyen 32(3) dan 70(2) Akta Pengurusan Strata 2013 (Akta 757); dan (e) Jika tiada JMB / MC, maka syarikat atau majikan perlu mendapat surat sokongan secara bertulis daripada ADUN kawasan. 10 Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang
6.1.4 Syarat-syarat Umum i. Syarikat atau majikan hendaklah mengemukakan permohonan Pelan Bangunan ke Jabatan Bangunan PBT bagi proses mendapatkan kelulusan penginapan pekerja untuk tempoh sementara; ii. Syarikat atau majikan hendaklah memastikan pekerja di bawah seliaan tidak bercampur dengan penduduk setempat; iii. Syarikat atau majikan perlu memastikan setiap unit rumah yang dijadikan penginapan pekerja adalah dihuni oleh pekerja daripada syarikat / majikan yang sama sahaja. (Tidak boleh bercampur dengan syarikat / majikan yang lain); iv. Syarikat atau majikan perlu memastikan setiap unit rumah yang dijadikan penginapan pekerja adalah dihuni oleh pekerja mengikut jantina yang sama; v. Syarikat atau majikan hendaklah mematuhi syarat-syarat teknikal yang ditetapkan oleh PBT dan Standard of Procedure (SOP) daripada pihak JTK Pulau Pinang, Kementerian Kesihatan Malaysia (KKM) dan Jabatan Bomba dan Penyelamat Malaysia dan agensi lain jika terdapat keperluan; vi. Syarikat atau majikan perlu melantik operator untuk mengurus dan mengawal selia operasi penginapan pekerja; vii. Syarikat atau majikan perlu mendapatkan surat sokongan secara bertulis daripada YB ADUN Kawasan dan PBT berhak untuk menolak permohonan sekiranya terdapat bantahan atau aduan; dan viii. Kelulusan penginapan pekerja untuk tempoh sementara adalah tertakluk kepada pihak PBT secara case by case basis. 6.2 BANGUNAN KEDIAMAN BERTANAH Bagi bangunan kediaman bertanah, pihak syarikat atau majikan adalah dibenarkan untuk membuat suatu permohonan bagi pengoperasian penginapan pekerja secara sementara di bangunan kediaman bertanah sedia ada kepada pihak PBT. Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 11
6.2.1 Tempoh Kelulusan Yang Dibenarkan i. Penginapan pekerja di bangunan kediaman bertanah sedia ada adalah bersifat sementara sahaja iaitu selama tiga (3) tahun berakhir pada 31 Disember 2027; ii. Pihak syarikat / majikan hanya dibenarkan mengemukakan permohonan kepada PBT mulai 1 Januari 2024 sehingga 31 Disember 2025. Sebarang permohonan selepas daripada tarikh tersebut, adalah tidak akan dilayan; dan iii. Setelah tamat tempoh tiga (3) tahun, bangunan kediaman bertanah tersebut perlu ditukarkan ke keadaan dan aktiviti asal dan pekerja yang menghuni bangunan tersebut perlu dipindahkan ke CLQ. 6.2.2 Jenis-Jenis Bangunan Kediaman Bertanah Yang Dibenarkan Bil. Jenis-Jenis Bangunan Syarat Pembangunan 1. Sesebuah 2. Teres 3. Kembar 4. Kluster 5. Townhouse i. Hendaklah dibangunkan secara keseluruhan skim sahaja dengan syarat tidak berpenghuni atau terbengkalai dan mempunyai laluan keluar masuk yang berasingan memandangkan pembangunan secara en bloc akan menyukarkan kawalan pembangunan segi penyediaan dari anjakan pagar, dan bangunan, kemudahan seperti pondok pengawal; atau ii. Kawasan kediaman yang perlu terbengkalai ulasan mendapatkan ADUN daripada Kawasan untuk dipertimbangkan sebagai TLQ. jalan YB Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 12
6.2.3 Jenis-Jenis Bangunan Kediaman Bertanah Yang Tidak Dibenarkan Jenis-jenis bangunan kediaman bertanah yang tidak dibenarkan bagi pengoperasian penginapan pekerja secara sementara adalah di kawasan kediaman kampung, kediaman LC, LMC dan RMM. 6.2.4 Syarat-syarat Umum i. Syarikat atau majikan hendaklah mengemukakan permohonan Pelan Bangunan ke Jabatan Bangunan PBT bagi proses mendapatkan kelulusan penginapan pekerja untuk tempoh sementara; ii. Syarikat atau majikan hendaklah memastikan pekerja di bawah seliaan tidak bercampur dengan penduduk setempat dengan memagar kawasan yang dijadikan penginapan pekerja; iii. Syarikat atau majikan hendaklah mematuhi kapasiti maksimum yang ditetapkan oleh pihak JTK mengikut Akta 446 yang berkuat kuasa sedia ada; iv. Syarikat atau majikan hendaklah mematuhi syarat-syarat teknikal yang ditetapkan oleh PBT dan SOP daripada pihak JTK Pulau Pinang, KKM dan Jabatan Bomba dan Penyelamat Malaysia dan agensi lain jika terdapat keperluan; v. Syarikat atau majikan perlu memastikan setiap unit rumah yang dijadikan penginapan pekerja adalah dihuni oleh pekerja daripada syarikat / majikan yang sama sahaja. (Tidak boleh bercampur dengan syarikat / majikan yang lain); vi. Syarikat atau majikan perlu memastikan setiap unit rumah yang dijadikan penginapan pekerja adalah dihuni oleh pekerja mengikut jantina yang sama; 13 Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang
vii. Syarikat atau majikan perlu memantau dan memastikan unit dijadikan penginapan pekerja dalam keadaan terkawal dan tiada aduan kacau ganggu yang dilaporkan; viii. Syarikat atau majikan perlu mendapatkan kebenaran surat sokongan secara bertulis daripada YB ADUN Kawasan dan PBT berhak untuk menolak permohonan sekiranya terdapat bantahan atau aduan; dan ix. Kelulusan penginapan pekerja untuk tempoh sementara adalah tertakluk kepada pihak PBT. 6.3 BANGUNAN PERNIAGAAN Bagi bangunan perniagaan, pihak syarikat atau majikan adalah dibenarkan untuk membuat suatu permohonan bagi pengoperasian penginapan pekerja secara sementara di bangunan perniagaan sedia ada kepada pihak PBT. 6.3.1 Tempoh Kelulusan Yang Dibenarkan i. Penginapan pekerja di bangunan perniagaan sedia ada adalah bersifat sementara iaitu selama tiga (3) tahun berakhir pada 31 Disember 2027; ii. Pihak syarikat / majikan hanya dibenarkan mengemukakan permohonan kepada PBT mulai 1 Januari 2024 sehingga 31 Disember 2025. Sebarang permohonan selepas daripada tarikh tersebut, adalah tidak akan dilayan; dan iii. Setelah tamat tempoh tiga (3) tahun, bangunan perniagaan tersebut perlu ditukarkan ke keadaan dan aktiviti asal dan pekerja yang menghuni bangunan tersebut perlu dipindahkan ke CLQ. Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 14
6.3.2 Jenis-Jenis Bangunan Perniagaan Yang Dibenarkan Bil. Jenis-Jenis Bangunan 1. Rumah Kedai Teres, dan Berkembar Sesebuah 2. Kedai Pejabat Teres, dan Berkembar Sesebuah 3. Unit Rumah Kedai 4. Pangsapuri Perkhidmatan, SOFO SOHO, Syarat Pembangunan i. Dibenarkan secara satu (1) unit berasingan / aras / keseluruhan blok atau en bloc; dan ii. Mendapatkan kebenaran bertulis daripada pihak JMB / MC sekiranya melibatkan pembangunan strata. i. Dibenarkan secara satu (1) unit berasingan atau keseluruhan blok; dan ii. Mendapatkan kebenaran bertulis daripada pihak / MC sekiranya JMB melibatkan pembangunan strata. 5. Kompleks Perniagaan, Bangunan Pejabat dan Bangunan Komersial Berbilang Tingkat i. Dibenarkan secara keseluruhan bangunan, bangunan sebahagian pada yang bahagian sama sahaja atau secara en bloc; dan 6. Hotel / Resort ii. Mendapatkan kebenaran bertulis daripada pihak JMB / MC sekiranya melibatkan pembangunan strata. i. Dibenarkan secara satu (1) unit berasingan atau keseluruhan blok; pelan ii. Setiap unit hendaklah penginapan oleh dikemukakan melalui majikan bertauliah perunding berserta tandatangan pemilik bangunan dan majikan (jika berkaitan) di atas pelan; dan iii. Mengemukakan surat persetujuan pemilik hotel untuk dijadikan sebagai penginapan pekerja. Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 15
Bil. Jenis-Jenis Bangunan 6. Pembangunan Bercampur Syarat Pembangunan i. Hanya dibenarkan bagi unit perniagaan sahaja; dan ii. Mendapatkan kebenaran daripada sekiranya bertulis MC/JMB melibatkan pembangunan strata. 6.3.3 Syarat-syarat umum i. Syarikat atau majikan hendaklah mengemukakan permohonan Pelan Bangunan ke Jabatan Bangunan PBT bagi proses mendapatkan kelulusan penginapan pekerja untuk tempoh sementara; ii. Penginapan pekerja untuk tempoh sementara dibenarkan di bangunan perniagaan sedia ada yang telah mempunyai OC / CCC; iii. Bangunan perniagaan sedia ada yang kosong, tidak beroperasi dan mempunyai OC / CCC adalah dibenarkan; iv. Penginapan pekerja untuk tempoh sementara tidak dibenarkan di kawasan yang boleh menyebabkan kesesakan lalu lintas, menjejaskan aspek keselamatan dan menimbulkan masalah kacau ganggu; v. Syarikat atau majikan hendaklah mematuhi kapasiti maksimum yang ditetapkan oleh JTK mengikut Akta 446 yang berkuat kuasa sedia ada; vi. Syarikat atau majikan hendaklah mematuhi syarat-syarat teknikal yang ditetapkan oleh PBT dan SOP daripada pihak JTK Pulau Pinang, KKM dan Jabatan Bomba dan Penyelamat Malaysia dan agensi lain jika terdapat keperluan; vii. Syarikat atau majikan perlu memastikan setiap unit yang dijadikan penginapan pekerja adalah dihuni oleh pekerja daripada syarikat atau majikan yang sama sahaja. (Tidak boleh bercampur dengan syarikat atau majikan yang lain); 16 Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang
viii. Syarikat atau majikan perlu memastikan setiap unit yang dijadikan penginapan pekerja adalah dihuni oleh pekerja mengikut jantina yang sama; ix. Syarikat atau majikan perlu memantau dan memastikan unit dijadikan penginapan pekerja dalam keadaan terkawal dan tiada aduan kacau ganggu yang dilaporkan; dan x. Kelulusan penginapan pekerja untuk tempoh sementara adalah tertakluk kepada pihak PBT. 6.4 BANGUNAN PERINDUSTRIAN Bagi bangunan perindustrian, pihak syarikat atau majikan adalah dibenarkan untuk membuat suatu permohonan bagi pengoperasian penginapan pekerja di bangunan perindustrian sedia ada secara sementara kepada pihak PBT. 6.4.1 Tempoh Kelulusan Yang Dibenarkan i. Penginapan pekerja di bangunan perindustrian sedia ada adalah bersifat sementara iaitu selama tiga (3) tahun berakhir pada 31 Disember 2027; ii. Pihak syarikat / majikan hanya dibenarkan mengemukakan permohonan kepada PBT mulai 1 Januari 2024 sehingga 31 Disember 2025. Sebarang permohonan selepas daripada tarikh tersebut, adalah tidak akan dilayan; dan iii. Setelah tamat tempoh tiga (3) tahun, bangunan perindustrian tersebut perlu ditukarkan ke keadaan dan aktiviti asal dan pekerja yang menghuni bangunan tersebut perlu dipindahkan ke CLQ; dan 6.4.2 Jenis-Jenis Bangunan Perindustrian Yang Dibenarkan Bil. Jenis-Jenis Bangunan Syarat Pembangunan 1. Kilang atau Gudang Sesebuah; 2. Kilang atau Gudang Berkembar; i. Dibenarkan secara unit atau satu berasingan keseluruhan blok; (1) 17 Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang
3. Kilang Berbilang Tingkat; 4. Kilang Teres; 5. Bangunan Terbiar / Terbengkalai; ii. Hendaklah memastikan bangunan adalah tertutup; dan iii. Hendaklah 6. Bangunan Sedia Ada (Baharu); dan 7. Bangunan Sedia Ada memastikan bangunan berpagar dan berpengawal; dan iv. Halaman plot bangunan kilang sedia ada boleh dijadikan sebagai TLQ dengan syarat- mematuhi syarat yang ditetapkan oleh PBT 6.4.3 Jenis-Jenis Bangunan Perindustrian Yang Tidak Dibenarkan i. Kilang kimia atau berisiko tinggi; ii. Kilang yang bersebelahan dengan kilang kimia atau berisiko tinggi; iii. Kilang yang boleh menimbulkan isu bahaya, keselamatan dan kebakaran; iv. Kilang yang menyebabkan pencemaran udara dan terdapat aduan; dan v. Faktor-faktor lain yang boleh membahayakan untuk tujuan penginapan pekerja. 6.4.4 Syarat-syarat Umum i. Syarikat atau majikan hendaklah mengemukakan permohonan Pelan Bangunan ke Jabatan Bangunan PBT bagi proses mendapatkan kelulusan penginapan pekerja untuk tempoh sementara; ii. Syarikat atau majikan tidak dibenarkan untuk tukar guna sebahagian tingkat atau sebahagian unit bangunan tersebut. Walau bagaimanapun, pertimbangan boleh diberikan mengikut kes-kes tertentu atau sekiranya aktiviti di tingkat bawah bukan aktiviti industri berisiko (contohnya: restoran / kedai makan). Penginapan pekerja untuk tempoh sementara Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 18
dibenarkan di bangunan industri sedia ada yang telah mendapat Sijil Layak Menduduki atau Perakuan Siap Dan Pematuhan (OC / CCC); iii. Bangunan industri sedia ada yang kosong, tidak beroperasi dan mempunyai OC / CCC adalah dibenarkan; iv. Syarikat atau majikan yang bercadang untuk tukar guna bangunan industri ke penginapan pekerja untuk tempoh sementara adalah tertakluk pada bantahan lot berjiran. Walau bagaimanapun, jika terdapat bantahan, PBT berhak menerima atau menolak bantahan tersebut; v. Syarikat atau majikan hendaklah memastikan pengubahsuaian kilang sedia ada untuk pertambahan komponen penginapan pekerja adalah tidak membahayakan pekerja; vi. Syarikat atau majikan hendaklah mematuhi kapasiti maksimum yang ditetapkan oleh pihak JTK mengikut Akta 446 yang berkuat kuasa sedia ada; vii. Syarikat atau majikan hendaklah mematuhi syarat-syarat teknikal yang ditetapkan oleh PBT dan SOP daripada pihak JTK Pulau Pinang, KKM dan Jabatan Bomba dan Penyelamat Malaysia dan agensi lain jika terdapat keperluan; viii. Syarikat atau majikan perlu memastikan setiap unit yang dijadikan penginapan pekerja adalah dihuni oleh pekerja daripada syarikat / majikan yang sama sahaja. (Tidak boleh bercampur dengan syarikat/majikan yang lain); ix. Syarikat atau majikan perlu memastikan setiap unit yang dijadikan penginapan pekerja adalah dihuni oleh pekerja mengikut jantina yang sama; x. Syarikat atau majikan perlu memantau dan memastikan unit dijadikan penginapan pekerja dalam keadaan terkawal dan tiada aduan kacau ganggu yang dilaporkan; dan xi. Kelulusan penginapan pekerja untuk tempoh sementara adalah tertakluk kepada pihak PBT. 19 Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang
7.0 CAJ KADAR BAYARAN FI PEMPROSESAN 7.1 Syarikat atau majikan perlu mengemukakan bayaran Caj Kadar Bayaran Fi Pemprosesan Bagi Permohonan Penginapan Pekerja Sementara ke Jabatan Bangunan mengikut kawasan pentadbiran PBT. 7.2 Syarikat atau majikan perlu membuat pembayaran fi pemprosesan ini untuk tempoh tiga (3) tahun secara one-off seperti berikut: PENENTUAN KADAR Setiap unit penginapan pekerja bersaiz 750 kaki persegi dan ke bawah Setiap unit penginapan pekerja bersaiz 751 kaki persegi dan ke atas RINGGIT MALAYSIA RM1,000.00 / unit RM3,000.00 / unit 8.0 ASPEK REKA BENTUK 8.1 PBT hanya memperakukan kelulusan untuk Penginapan Pekerja Tempoh Sementara sahaja (dengan pindaan / tiada pindaan). Susun atur ruang dalaman dan jumlah pekerja, pemohon perlu mematuhi spesifikasi yang ditetapkan oleh Jabatan Tenaga Kerja. 8.2 Syarikat atau majikan perlu mematuhi dan memastikan setiap penginapan pekerja mengikut keperluan Akta 446 [Akta Standard Minimum Perumahan, Penginapan Dan Kemudahan Pekerja 1990] dan peraturan-peraturan di bawahnya. 8.3 Hal ini bagi memastikan kawalan dalaman dan penyediaan keperluan asas setiap pekerja adalah teratur seperti yang dinyatakan di dalam jadual seperti berikut: Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 20
Perkara Keperluan Minimum Konsep Dormitori Konsep Pangsapuri 3.0 m2 setiap orang pekerja 1 buah tandas : 15 orang pekerja Bekalan Air Dan Elektrik Memastikan terdapatnya bekalan air dan elektrik dalam penginapan pekerja. • Katil bujang tidak kurang 1.7 m2; • Katil jenis 2 tingkat dengan jarak ruang 0.7 m; • Tilam tidak kurang 4 inci (10.2 cm) tebal; • Bantal; • Selimut; dan • Almari berkunci bersaiz tidak kurang dari 0.35 m 3.6 m2 setiap orang pekerja Ruang Tidur Tandas 1 buah tandas : 6 orang pekerja Kemudahan Asas Yang Tidak Boleh Dikongsi panjang x 0.35 m lebar x 0.9 m tinggi. Kemudahan Asas Yang Lain Satu (1) ruang rehat; • Satu (1) ruang makan dengan kerusi dan meja, satu (1) ruang dapur; Kipas bagi setiap ruang rehat, makan dan bilik tidur; Lampu bagi setiap ruang rehat, ruang makan, biik tidur, ruang dapur, bilik air dan tandas; Ruang menyidai pakaian; • Satu (1) alat pertolongan cemas; • Tong sampah. 9.0 ASPEK KEMUDAHAN AWAM DAN FASILITI 9.1 Syarikat atau majikan hendaklah memastikan pemilikan kenderaan bermotor adalah tidak dibenarkan kepada pekerja bukan warganegara Malaysia dan menunggang basikal sahaja. 9.2 Syarikat atau majikan hendaklah memastikan tempat letak basikal perlu ditempatkan di lokasi yang sesuai dan tidak menimbulkan kesesakan dan kacau ganggu. 9.3 Syarikat atau majikan hendaklah menyediakan pengangkutan khas (shuttle) bagi menghantar dan mengambil pekerja di bawah seliaan masing-masing. 21 Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang
9.4 Syarikat atau majikan hendaklah memastikan tempat letak kenderaan bagi pekerja warganegara Malaysia yang menggunakan tempat letak kenderaan sedia ada hendaklah tertakluk pada syarat yang ditetapkan oleh pemilik bangunan. 9.5 Syarikat atau majikan hendaklah memastikan ruang menunggu kenderaan perlu ditempatkan di lokasi yang sesuai di kawasan penginapan sementara agar tidak menimbulkan masalah kesesakan lalu lintas. 9.6 Syarikat atau majikan hendaklah memastikan setiap unit penginapan pekerja memperoleh bekalan air dan tekanan yang mencukupi untuk keperluan domestik dan juga mengambil kira bencana kebakaran. 9.7 Syarikat atau majikan hendaklah memastikan kesemua kerja reka bentuk pembinaan dan penyiapan bangunan pencawang elektrik lampu jalan dan hal-hal berkaitan hendaklah mematuhi kehendak dan mendapat kelulusan daripada pihak Tenaga Nasional Berhad di peringkat kelulusan PKM. 9.8 Syarikat atau majikan hendaklah memastikan setiap unit penginapan pekerja memperoleh sistem pembentungan mematuhi keperluan IWK. 9.9 Syarikat atau majikan hendaklah memastikan dan sistem perparitan mampu mengelakkan air bertakung dan mempunyai saiz yang bersesuaian dan mematuhi kehendak Jabatan Pengairan dan Saliran dan berkonsepkan pengawalan punca atau Manual Saliran Mesra Alam (MASMA). Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 22
10.0 ASPEK KESELAMATAN 10.1 Syarikat atau majikan hendaklah menyediakan pondok keselamatan di semua pintu keluar / masuk utama dan melantik syarikat keselamatan yang berkelayakan untuk mengawal kawasan penginapan sementara (tertakluk pada keperluan atau syarat tambahan oleh PBT). 10.2 Syarikat atau majikan hendaklah memagar di sekeliling kawasan penginapan sementara en bloc bagi membezakan bangunan penginapan pekerja dan kawasan awam atau kawasan-kawasan lain. 10.3 Syarikat atau majikan hendaklah memaparkan maklumat asas di dinding luar bersebelahan pintu masuk utama premis penginapan pekerja dengan maklumat seperti berikut: i. Nama syarikat; ii. Alamat syarikat; iii. Nama pengurus penginapan; iv. Nombor telefon pengurus penginapan; v. Nama penghuni (termasuk nombor kad pengenalan / pasport); vi. Jumlah bilangan penghuni; dan vii. Kewarganegaraan penghuni. 10.4 Syarikat atau majikan hendaklah memastikan semua ruang tangga termasuk tangga kecemasan pada setiap masa mempunyai pencahayaan, pengudaraan yang baik dan tangga-tangga dipasang pemegang. 10.5 Syarikat atau majikan hendaklah memastikan kelengkapan memadam kebakaran yang mencukupi disediakan, diselenggara dan berfungsi dengan baik. 10.6 Syarikat atau majikan hendaklah memastikan semua tangga, laluan, pelantar dan jalan keluar yang mencukupi disediakan, diselenggara dan berfungsi dengan baik. Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 23
10.7 Syarikat atau majikan hendaklah hendaklah menyediakan tangga kecemasan tertakluk pada kehendak pihak Jabatan Bomba dan Penyelamat Malaysia. 10.8 Syarikat atau majikan hendaklah memastikan bangunan penginapan pekerja yang digunakan mematuhi segala syarat-syarat yang ditetapkan oleh Jabatan Bomba dan Penyelamat Malaysia. 10.9 Syarikat atau majikan digalakkan memasang kelengkapan CCTV di dalam kawasan atau bangunan penginapan pekerja yang strategik. 10.10 Syarikat atau majikan hendaklah memastikan semua pekerja di bawah seliaan terutamanya pekerja warga asing menjalani tapisan keselamatan oleh pihak-pihak yang ditetapkan oleh kerajaan. 10.11 Syarikat atau majikan hendaklah memastikan semua maklumat pekerja di bawah seliaan terutamanya pekerja warga asing dikemukakan / disalinkan kepada pihak Jabatan Imigresen, Majlis Keselamatan Negara, Polis Diraja Malaysia dan JMB / MC. 11.0 ASPEK KEBERSIHAN 11.1 Syarikat atau majikan hendaklah memastikan kawasan persekitaran penginapan sementara diuruskan dengan baik. 11.2 Syarikat atau majikan hendaklah memastikan pihak pengurusan menyelaraskan dan menguruskan pelupusan sampah serta sisa pepejal lain di dalam kawasan penginapan pekerja. 11.3 Syarikat atau majikan hendaklah menyediakan tong sampah dan tong kitar semula yang mencukupi di dalam kawasan atau bangunan penginapan pekerja. Semua sampah sarap hendaklah dimasukkan ke 24 Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang
dalam karung plastik atau bekas-bekas lain yang sesuai sebelum dimasukkan ke dalam tong sampah. 11.4 Syarikat atau majikan hendaklah menjalankan pemeriksaan kesihatan bagi setiap pekerja bagi mengesan penyakit berjangkit di peringkat awal dan menghantar pulang warga asing yang menghidap penyakit berjangkit ke negara asal dengan segera. 11.5 Syarikat atau majikan hendaklah menyediakan kemudahan rawatan dan kesihatan yang dikendalikan oleh anggota yang bertauliah. Bilik sakit (sick bay) disediakan bagi pengasingan mereka yang sakit (jika perlu). 12.0 ASPEK SOSIAL 12.1 Syarikat atau majikan hendaklah memastikan pengasingan unit dengan mengambil kira jantina, negara asal, agama yang dianuti untuk mengelakkan sebarang perbalahan atau pergaduhan sesama mereka. 12.2 Syarikat atau majikan hendaklah memastikan aktiviti memasak hanya dibenarkan di ruang yang disediakan seperti dapur dan tidak dibenarkan memasak di dalam bilik penginapan dan tempat-tempat lain. 12.3 Syarikat atau majikan hendaklah memastikan semua pekerja di bawah seliaan tidak melakukan aktiviti-aktiviti dilarang sama sekali seperti berikut: i. Mandi di luar kawasan penginapan; ii. Menjalankan aktiviti pertanian dan memelihara haiwan peliharaan atau ternakan; iii. Menjalankan aktiviti yang menimbulkan kacau ganggu; iv. Mencemarkan kebersihan dan persekitaran; v. Menyembelih haiwan atau ternakan; vi. Meminum minuman keras; vii. Melakukan aktiviti pelacuran, perjudian dan seks rambang; Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 25
viii. Menjalankan apa-apa aktiviti perniagaan di unit penginapan pekerja; dan ix. Menjalankan apa-apa aktiviti selain penginapan serta menimbulkan kacau ganggu kepada jiran bersebelahan. 13.0 PELANGGARAN SYARAT PENGOPERASIAN PENGINAPAN PEKERJA SEMENTARA Sekiranya PBN atau PBT mendapati pihak syarikat atau majikan tidak mematuhi mana-mana syarat-syarat yang telah ditetapkan di dalam garis panduan ini atau menerima apa-apa aduan daripada penduduk setempat, maka PBN dan PBT sendiri berhak untuk membatalkan permit dan mengambil tindakan penguatkuasaan susulan yang sewajarnya di bawah mana-mana undang-undang yang berkuat kuasa. RUANG INI DIBIARKAN KOSONG Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 26
14.0 CARTA ALIR PERMOHONAN PENGOPERASIAN PENGINAPAN PEKERJA SEMENTARA 14.1 PERMOHONAN PENGINAPAN PEKERJA SEMENTARA DI BANGUNAN KEDIAMAN STRATA Pemohon TIDAK SOKONG Status Sokongan YB ADUN Kawasan/JMB/MC SOKONG Mengemukakan permohonan penginapan pekerja sementara melalui Jabatan Bangunan PBT Semakan Jabatan Rujuk Jabatan Teknikal 1. Jabatan Perancang Bandar 2. Jabatan Pelesenan 3. Jabatan Perkhidmatan Kesihatan 4. Jabatan-jabatan lain (jika perlu) TIDAK LULUS Pertimbangan Kelulusan oleh Pengarah Jabatan Bangunan dan Datuk Bandar LULUS Caj Kadar Bayaran Fi Pemprosesan Perakuan dikeluarkan kepada pemohon Pemohon Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 27
14.2 PERMOHONAN PENGINAPAN PEKERJA SEMENTARA DI BANGUNAN KEDIAMAN BERTANAH Pemohon TIDAK SOKONG Status Sokongan YB ADUN Kawasan SOKONG Mengemukakan permohonan penginapan pekerja sementara melalui Jabatan Bangunan PBT Semakan Jabatan Rujuk Jabatan Teknikal 1. Jabatan Perancang Bandar 2. Jabatan Pelesenan 3. Jabatan Perkhidmatan Kesihatan 4. Jabatan-jabatan lain (jika perlu) TIDAK LULUS Pertimbangan Kelulusan oleh Pengarah Jabatan Bangunan dan Datuk Bandar LULUS Caj Kadar Bayaran Fi Pemprosesan Perakuan dikeluarkan kepada pemohon Pemohon Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 28
14.3 PERMOHONAN PENGINAPAN PEKERJA SEMENTARA DI BANGUNAN PERNIAGAAN Pemohon Mengemukakan permohonan penginapan pekerja sementara melalui Jabatan Bangunan PBT Semakan Jabatan Rujuk Jabatan Teknikal (jika perlu) 1. Jabatan Perancang Bandar 2. Jabatan Pelesenan 3. Jabatan Perkhidmatan Kesihatan 4. Jabatan-jabatan lain TIDAK LULUS Pertimbangan Kelulusan oleh Pengarah Jabatan Bangunan dan Datuk Bandar LULUS Caj Kadar Bayaran Fi Pemprosesan Perakuan dikeluarkan kepada pemohon Pemohon Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 29
14.4 PERMOHONAN PENGINAPAN PEKERJA SEMENTARA DI BANGUNAN PERINDUSTRIAN Pemohon Mengemukakan permohonan penginapan pekerja sementara melalui Jabatan Bangunan PBT Semakan Jabatan Rujuk Jabatan Teknikal (jika perlu) 1. Jabatan Perancang Bandar 2. Jabatan Pelesenan 3. Jabatan Perkhidmatan Kesihatan 4. Jabatan-jabatan lain TIDAK LULUS Pertimbangan Kelulusan oleh Pengarah Jabatan Bangunan dan Datuk Bandar LULUS Caj Kadar Bayaran Fi Pemprosesan Perakuan dikeluarkan kepada pemohon Pemohon Garis Panduan Perancangan Penginapan Pekerja Sementara (Temporary Labour Quarters-TLQ) Di Kawasan Pihak Berkuasa Tempatan Negeri Pulau Pinang 30